polyglot-tagger/wikipedia-language-snippets-filtered huggingface dataset:
ముస్లిం లీగ్ ప్రత్యక్ష కార్యాచరణ దినంతో ప్రారంభించిన హింసాయుత చర్యలు క్రమంగా కార్చిచ్చులా ఉపఖండంలోని పలు భాగాలకు పాకాయి. పంజాబ్ లో దేశ విభజన సమయంలో చెలరేగిన మతహింసలో లాహోర్ లోని తారాసింగ్ పూర్వీకుల భవంతి నేలమట్టమైంది, 59మంది ఆయన బంధువులు మృతులయ్యారు. భీంసేన్ సచార్, గోపిచంద్ భార్గవ, మహాషా క్రిషన్, మహాషా కుషాల్ చంద్ వంటి హిందువులతో కలిసి తారాసింగ్ నాయకత్వంలో సిక్ఖులు పాకిస్తాన్ వ్యతిరేక కూటమిగా ఏర్పడ్డారు.
మాస్టర్ తారా సింగ్"" (1885 జూన్ 24, రావల్పిండి, పంజాబ్ – 1967 నవంబరు 22, చండీఘర్ లో) 20వ శతాబ్ది తొలి అర్థభాగంలోకెల్లా ప్రముఖ సిక్ఖు రాజకీయ, మత నాయకుడు. శిరోమణి గురుద్వారా ప్రబంధక్ కమిటీ నిర్వహణకు, భారత విభజన సమయంలో సిక్ఖుల వైఖరిని మలచడంలో కీలకమైన నాయకుడు. సిక్ఖు మతాధిక్య రాష్ట్రంగా పంజాబ్ ఏర్పాటు కోసం డిమాండ్ కు నేతృత్వం వహించారు. భారతీయ జర్నలిస్టు, రాజకీయ నాయకురాలు రాజిందర్ కౌర్ ఆయన కుమార్తె.
పంజాబీ సంస్కృతిని కిస్సాల అత్యంత ప్రభావితం చేస్తూ ఉన్నాయి. కిస్సా మతనాయకులు, గురుగోబింద్ సింఘ్ లాంటి సంస్కరణవాదుల అభిమానపత్రమయ్యాయి. పలుతరాలుగా మతగురువులను, ఆధ్యాత్మిక వాదులు కిస్సాలతో ప్రేరణపొంది వీటిని భక్తిపారవశ్యస్థాయికి తీసుకువచ్చారు. గురువులు వారి సందేశాలలో కిస్సాలను ఉదహరిస్తుంటారు.
సాంఘికసంస్కరణ కర్తలు కూడా దేవుని సందేశాలను యువప్రేమగాధలతో సమ్మిశ్రితం చేస్తుంటారు. ఇది పంజాబు ప్రాంతంలో సూఫీయిజం అభివృద్ధి చెందడానికి సహకరించింది.
పంజాబ్ ప్రాంతంలో అత్యంత ప్రజాదరణ కలిగిన సూఫీ కవులలో బుల్లేహ్ షాహ్ ప్రముఖుడు. ఆయన కలాంస్ తరచుగా పిన్నలూ, పెద్దలూ కూడా ఒకే విధమైన గౌరవంతో దైవీక, ప్రేమైక విషయాలలో ఉదహరిస్తుంటారు. సౌత్ ఆసియన్ గాయకులు కిస్సాల ఆధారంగా సంగీత ఆల్బమ్లు తయారు చేస్తుంటారు.ఉదాహరణగా ప్రముఖ జానపద కులదీప్ మానక్, దేవ్ తారికే వాలా కిస్సాలను రచించి పాటలుగా పాడారు. సమీపకాలంలో రబ్బీ షెర్గిల్ రచించిన రబ్బిలో బుల్లాకీ జానా మైన్ కౌన్, బుల్లే షా రచించి ఆంగ్లంలో అనువదించబడిన " ఐ నో నాట్ హూ ఐయాం ", అత్యంత గుర్తింపును పొందాయి. కొన్ని సంవత్సరాల ముందు కెనడాలో నివసిస్తున్న పంజాబీగాయకుడు హరబజన్ మాన్ పీలు రచించిన మిర్జా షాహిబన్ గాథను గానం చేసాడు. మండి బహౌద్దిన్ జిల్లా వాసి డైం ఇగ్బాల్ డైం నుండి మిర్జా సాయిబన్, లైలా మజ్ను, సోహ్ని మహివాల్, బిలాల్ బిటి వంటి రచనలు వెలువడ్డాయి. డైం షాహ్ నామా కర్బలా, కంబల్ పోష్ కథనాలతో ప్రాబల్యత సాధించాడు.
పంజాబీ భాష సుసంపన్నమైన కిస్సా సాహిత్యానికి ప్రఖ్యాతిగాంచింది. వీటిలో అధికంగా ప్రేమ, ఆరాధన, వంచన, త్యాగం, సాంఘిక న్యాయం, బృహత్తర సమాజన్యాయం మీద సామాన్యుని తిరుగుబాటు ఆధారంగా ఉంటుంది. పంజాబ్ సంప్రదాయం, స్నేహం, విశ్వాసం, ప్రేమ, ఒప్పదం పంజాబీ కిస్సా సాహిత్యానికి ప్రధానవేదికగా ఉంటుంది.
పంజాబీ జానపద సాహిత్యం మీద కూడా కిస్సా సాహిత్యం ప్రభావం చూపింది. దీని ప్రభావం సాహిత్యానికి లోతు, సుసంపన్నత ఇస్తుంది. ఈ సంప్రదాయాలు వంశపారంపర్యంగా వాచకం, వ్రాతరూపంలో కొనసాగుతూ ఉంది. ఇది తరచుగా పునరుద్ఘాటన చేయబడుతూ పిల్లలకు నిద్రవేళ గాథలుగా, సంగీతరూపంలో జానపద పాటలుగా ప్రాచుర్యం పొందుతూ ఉంటాయి. ఒక్కొక కిస్సా అసమానమైన రూపంలో ప్రదర్శించబడుతుంది. వచనారూప కిస్సాలు కచ్చితమైన విరుపులతో సంగీతరూపంలో గానం చేయబడుతుంటాయి. ఇవి అధికంగా ఆధునిక పంజాబీ సంగీతంలో చోటుచేసుకుంటున్నాయి. అయినప్పటికీ ఇవి తరచుగా భంగారా సగీతంగా భావించబడుతుంది. పురాతనంగా కిస్సా సంప్రదాయం నుండి వెలువడిన సాహిత్యం కొన్నిమార్లు భంగారాగా పాడబడుతూ ఉన్నాయి. పంజాబీ సాహిత్యంలో కిస్సా సాహిత్యం అత్యుత్తమమని సగర్వంగా భావించబడుతుంది. పెషావర్ లోని కిస్సా కవానీ బజార్‌లో కిస్సాకథకులు లభిస్తారు. ఇక్కడ ప్రముఖ కథకులు వినపించే కిస్సా సాహిత్యానికి పాకిస్తానీ ప్రజలు నిరాజనాలు పడుతుంటారు.
పంజాబీ కిస్సాలను అధికంగా ముస్లిం కవులు వ్రాసారు. పురాతన కిస్సాలు సాధారణంగా ఉర్దూలో రచించబడ్డాయి.ఈ క్రింది జాబితాలో ప్రబలమైన కిస్సాల వివరణ ఇవ్వబడింది.
పంజాబీ కిస్సా అనేది ఒక కథచెప్పే విధానం. ఇది అరేబియా ద్వీపకల్ప దేశాలు, ఇరాన్, ఆఫ్ఘనిస్తాన్ మొదలైన ముస్లిం దేశాల నుండి వలస వచ్చిన ప్రజలద్వారా దక్షిణాసియా దేశాలలో ప్రవేశించింది. కిస్సా ఇస్లామిక్, పర్షియన్ వారసత్వంగా ఆరంభమైంది. ఇందులో ముస్లిం ప్రజలలోని ప్రేమ, వీరం, విశ్వాసం, నీతి మొదలైన భావాలు ప్రతిఫలిస్తాయి. ఇది భారతదేశానికి చేరే సమయానికి మతసరిహద్దులు దాటి మతసామరస్య భావాలతో విస్తరుంచింది. ముస్లిం పాలనకు ముందున్న పజాబీ సంస్కృతి, జానపదాలలో కిస్సా సంప్రదాయం మిశ్రితమైంది.
కిస్సా అనేది ఒక అరబిక్ పదం. కిస్సా అంటే పురాణ కావ్యం లేక జానపదగాధ అని అర్ధం. ఇది దాదాపు దక్షిణాసియా లోని అన్ని భాషల మీద ప్రభావం చూపింది. వాయవ్య, దక్షిణాసియా దేశాలలో పంజాబు, ఉర్దూ, హిందీ భాషలలో దీనిని కిస్సా అనే వ్యవహరిస్తుంటారు. కిస్సా అంటే ఆసక్తికరమైన గాథ అని అర్ధం.
ఫుల్కారీ పంజాబ్ ప్రాంతం లోని ఎంబ్రాయిడరీ పని. ఇది భారతదేశం, పాకిస్తాన్ లలోని పంజాబీ ప్రాంతంలో ఉన్న ఎంబ్రాయిడరీ కళ. ఫుల్కారీ అనే పదానికి "పూల పని" అని అర్థం. ఈ పదం ఒకానొక సమయంలో ఎంబ్రాయిడరీగా ఉపయోగించారు. కానీ ఈ ఫుల్కారీ పదం ఎంబ్రాయిడరీ షాలువాలు, తల స్కార్ఫ్ లకు వాడడాన్ని నిరోధించబడింది. ప్రతీరోజూ తయారవుతున్న సరళంగా, అక్కడక్కడా ఎంబ్రాయిడర్ చేయబడిన ఒడిని , దుపట్టా, శాలువాలను ఫుల్కారీలు అంటారు. ఈ వస్త్రాలలో ప్రత్యేక సందర్భాలలో అనగా వివాహాలు లేదా కుమారుని పుట్టినరోజు కార్యక్రమాలకోసం పూర్తిగా కప్పబడినవాటిని బాగ్స్ అనీ, చెల్లాచెరురుగా ఎంబ్రాయిడరీ చేస్తూ ఉండే దానికి "ఆధాబాఘ్" అని అంతారు. ఈ మొత్తం పని తెలుపు లేదా పసుపు పట్టు ముడులు కాటన్ ఖద్దరుపై వేస్తారు. దీనిని వస్త్రం మధ్య నుండి ప్రారంభిస్తే దానిని "చాష్మ్-ఎ-బల్బుల్" అని అంటారు. ఇది పూర్తి వస్త్రం అంతా విస్తరింపబడి ఉంటుంది.
వివాహాలలో వధువులు రెండు రకాల శైలులలో చోప్ మర్యు సుభార్ లను ధరిస్తారు. ఛోప్ అనేది వస్త్రానికి రెండువైపుల వేసిన ఎంబ్రాయిడరీ. దాని నాలుగు వైపుల బోర్డర్లు, మూలలు చక్కగా ఎంబ్రాయిడరీ చేస్తారు. సుభార్ అనేది మధ్య మోతిఫ్, నాలుగు మూలలలో మోతిఫ్ లు కలిగి ఉంటుంది.
రావల్పిండి మూలంగా ఈ గూంగట్ బాగ్ తయారుచేయబడుతుంది. దీనిపై మూలలో మధ్య భాగం బాగా ఎంబ్రాయిడరీ చేయబడి తలపై ధరించడానికోసం తయారుచేయబడుతుంది. ఈ ఎంబ్రాయిడరీ మధ్య భాగం ముఖంపైకి లాగబడి ఉంటుంది.
నీలక్ ఫుల్కారీ నలుపు లేదా ఎరుపు బ్యాక్ గ్రౌండ్ తో తయారుచేయబడి దానిపై పసుపు లేదా కాంతివంతమైన ఎరుపు ఎంబ్రాయడరీ చేయబడి ఉంటుంది. ఈ ఫుల్కారీ రంగు కొన్ని లోహాలతో కలిసి ఉంటుండి
టిల్ పత్రా అనేది అలంకరింపబడిన ఎంబ్రాయిడరీ పని. దీనిపై నువ్వులు జల్లేటట్లుగా అలంకరణ ఉంటుంది. టిల్ పత్రా అనే పదానికి అర్థం "విత్తనాలను వెదజల్లుట" .
ఫుల్కారీ అను పదంలో "ఫుల్" అనగా పూవ్వు అనీ, "కారీ" అనగా కళ అని అర్థం. పదం యొక్క అర్థం ప్రకారం దీనిని "ప్లోరల్ క్రాఫ్ట్" అని అంటారు.
కిలాడి బుల్లోడు 1972, జూన్ 2వ తేదీన విడుదలైన తెలుగు సినిమా. చిత్రకళా పిక్చర్స్ బ్యానర్‌పై నందమూరి సాంబశివరావు నిర్మించిన ఈ సినిమాకు నందమూరి రమేష్ దర్శకత్వం వహించాడు.
ఆమె వరంగల్ జిల్లాలోని శ్రీకృష్ణ కాలనీలో ఆంజనేయశాస్త్రి, కమలాదేవి దంపతులకు రెండవ సంతానంగా 1959లో జన్మించారు. ఆమె తొమ్మిదో తరగతి వరకు సుశీలాదేవి పాఠశాలలో చదివి పదో తరగతిని శ్రీకృష్ణ కళాశాలలో పూర్తి చేశారు. ఆంధ్ర బాలిక జూనియర్‌ కళాశాలలో ఇంటర్మీడియట్‌ పూర్తి చేసిన అనంతరం నగరంలోని సీకేఎం కళాశాలలో డిగ్రీ పూర్తి చేశారు. 1980లో హన్మకొండలోని ప్రభుత్వ ఉపాధ్యాయ శిక్షణ కేంద్రంలో బీఈడీని పూర్తి చేశారు. 1984లో జనగామలోని ప్రభుత్వ సెంట్రల్‌ ప్రైమరీ స్కూల్‌ లో సెకండరీ గ్రేడు ఉపాధ్యాయినిగా వృత్తిలో చేరారు. పదోన్నతిపై స్కూల్‌ అసిస్టెంట్‌పై 2003లో ములుగు మండలం మైలారం జిల్లాపరిషత్ ఉన్నత పాఠశాలలో చేరారు. అనంతరం 2016 ఫిబ్రవరిలో పర్వతగిరి మండలం వడ్లకొండ గ్రామంలోని జిల్లాపరిషత్ ఉన్నత పాఠశాలలో స్కూల్‌ అసిస్టెంట్‌గా పదవీ విరమణ పొందారు. విద్యార్థులకు అత్యుత్తమ విద్య సేవలందించి ఉత్తమ ఉపాధ్యాయురాలిగా పేరుగాంచారు. హైదరాబాద్‌లో ఉపాధ్యాయ శిక్షణను పొంది ఉపాధ్యాయులకు శిక్షణను అందించి 2007లో బెస్ట్‌ రిసోర్స్‌ పర్సన్‌గా ఆర్‌వీఎం ద్వారా ప్రత్యేక గుర్తింపు పొందారు.
సాంప్రదాయ నృత్యాలతో నిత్యం రాణిస్తూ వేలాది మంది విద్యార్థులను తీర్చిదిద్ది తన ప్రత్యేకతను చాటుకుంటున్న భ్రమరాంబ నటనకే మణిహారంగా నిలుస్తున్నారు. 1984లో జాతీయ స్థాయిలో చిలుకలూరిపేటలో నిర్వహించిన నృత్య పోటీల్లో రగడ రామ్మోహన్‌రావు కళా నిలయం చేత 'నాట్య విజ్ఞాన్‌' పురస్కారాన్ని అందుకున్నారు. 1986లో రాజమండ్రిలో నృత్య పోటీలు నిర్వహించగా కళాదర్బార్‌ సాంస్కతిక సంస్థ నాట్య మయూరి బిరుదును అందించారు. విజయవాడలోని సుందరయ్య కళాభవన్‌లో 2003లో ఏర్పాటు చేసిన సాంప్రదాయ నృత్య పోటీల్లో ఉత్తమ నాట్యాచారునిగా 2015లో హైదరాబాద్‌ శ్రీనివాస్‌ చేత ఉగాది రత్న పురస్కార్‌, 2016లో ఆదిలాబాద్‌లోని నృత్యమాల నాట్య కళా వెల్ఫేర్‌ సొసైటీ వారిచే నృత్యశ్రీ పురస్కారంతో ప్రత్యేక సన్మానం అందుకున్నారు.
కొంపెల్లి భ్రమరాంబ కూచిపూడి నాట్యకారిణి, ఉపాధ్యాయురాలు. ఆమె భరత నాట్యం, కూచిపుడిలతో పాటు జనపదమైన జానపద నృత్యంతో రాణిస్తూ విద్యార్థులకు తన విద్యనందిస్తూ ప్రత్యేకతను చాటుకుంటున్నారు. ఉపాధ్యాయురాలిగా పనిచేస్తూ విద్యర్థులకు విద్యను అందుస్తూనే విద్యతో పాటు వికాసం అందించాలనే తలంపుతో "శ్రీకృష్ణ సంగీత నృత్య పాఠశాల" ను స్థాపించి విద్యార్థులకు నాట్యకళను నేర్పిస్తున్నారు.
2011 నవంబరు 15 న మొదటి విజయవంతమైన పరీక్ష చేసారు. వీలర్ ఐలండ్ నుండి రోడ్డు మొబైలు లాంచరు ద్వారా దీన్ని ప్రయోగించారు. నిర్దేశించిన మార్గంలో ప్రయాణించి, 900 కి.మీ. ఎత్తుకు చేరింది. బంగాళాఖాతంలో అంతర్జాతీయ జలాల్లో నిర్దేశించిన లక్ష్యాన్ని ఛేదించింది. పరీక్షించ తలపెట్టిన అన్ని ధ్యేయాలనూ సాధించింది. పునఃప్రవేశ సమయంలో ఏర్పడిన 3,000 ఉష్ణోగ్రతలను తట్టుకుని అన్ని వ్యవస్థలూ చక్కగా పనిచేసాయి. లోపే ఉండేలా చూసింది. 2014 చివర్లోగానీ, 2015 మొదట్లోగానీ క్షిపణి ఉత్పత్తి మొదలవుతుంది, వెంటనే వ్యూహాత్మక బలగాల కమాండుకు అందజేస్తారు.
2014 డిసెంబరు 2: వ్యూహాత్మక బలగాల కమాండు క్షిపణిని విజయవంతంగా ప్రయోగించింది. ఇది మొట్టమొదటి వాడుకరి పరీక్ష, నాలుగో విజయవంతమైన పరీక్ష. క్షిపణిని భారత సైన్యంలో మోహరించారు.
2015 నవంబరు 9: వ్యూహాత్మక బలగాల కమాండు మరోసారి వాడుకరి పరీక్ష విజయవంతంగా జరిపింది. క్షిపణి అన్ని పరామితులనూ చేరుకుందని తెలిపింది.
దేశీయంగా తయారైన కాంపోజిట్ రాకెట్ మోటార్లు, రింగ్ లేసర్ గైరోస్ ఆధారంగా తయారుచేసిన ఇనర్షియల్ నేవిగేషన్ వ్యవస్థ, మైక్రో నేవిగేషన్ వ్యవస్థలు శక్తివంతమైన ఆన్‌బోర్డు కంప్యూటరు, డిజిటల్ కంట్రోల్ సిస్టము వంటి అనేక వ్యవస్థలను ఈ క్షిపణి ప్రయోగం పరీక్షించి, నిరూపించింది అగ్ని-4 ఒక టన్ను బరువైన వార్‌హెడ్‌ను తీసుకుపోగలదు. పరిధి పెరిగే కొద్దీ విధ్వంసక కచ్చితత్వాన్ని కూడా పెంచుకునేలా దీన్ని డిజైను చేసారు. దీని పొడవు 20 మీ., బరువు 17 టన్నులు. రోడ్డు మొబైలు లాంచరుతో దీన్ని ప్రయోగించవచ్చు. బాలిస్టిక్ క్షిపణి నిరోధక వ్యవస్థలను తలదన్నేలా అగ్ని-4 క్షిపణిని మెరుగుపరచే ప్రయత్నాలు జరుగుతున్నాయి. అగ్ని-4 యొక్క రాడార్ సంతకాన్ని విశేషంగా తగ్గించి, ప్రతిదాడుల నుండి తట్టుకునేలా దాన్ని తీర్చిదిద్దుతున్నారు.
అగ్ని-4 ప్రాజెక్టు డైరెక్టరు టెస్సీ థామస్, ఆమె బృందం క్షిపణి వ్యవస్థలను సమీకృతం చేసి విజయవంతంగా ప్రయోగించడంలో పాత్ర వహించారు. ఆమె మాట్లాడుతూ, 'క్షిపణి వ్యవస్థలో అవసరమైన అనేక వ్యవస్థలను తయారుచేసి ప్రదర్శించింది' అని చెప్పింది. వ్యూహాత్మక వార్‌హెడ్లను మోసుకుపోగల ఈ క్షిపణిని భారీ సంఖ్యలో ఉత్పత్తి చేసి వీలైనంత త్వరలో సాయుధ బలగాలకు అందజేస్తారు. రీసెర్చ్ సెంటర్ ఇమారత్ డైరెక్టరు ఎస్.కె.రాయ్, డైరెక్టరు పి. వేణుగోపాలన్ , డైరెక్టరు డా.వి.జి. శేఖరన్, డైరెక్టరు ఎస్.పి. దాష్ క్షిపణి ప్రయోగాన్ని పర్యవేక్షించారు.
డైరెక్టర్ జనరలైన డా. విజయ్ కుమార్ సరస్వత్ క్షిపణి ప్రయోగాన్ని వీక్షించాడు. అగ్ని-4 ప్రయోగం విజయవంతం కావడంతో శాస్త్రవేత్తలను, ఉద్యోగులను, సాయుధ బలగాలనూ అతడు అభినందించాడు. ఛీఫ్ కంట్రోలర్, , అగ్ని ప్రోగ్రాము డైరెక్టరూ అయిన అవినాష్ చందర్ ఆధునిక దీర్ఘ శ్రేణి నేవిగేషన్లో ఈ క్షిపణి విజయం ఒక కొత్త యుగం అని వ్యాఖ్యానించాడు. "ఈ విజయం త్వరలో రానున్న అగ్ని-5 పరీక్ష విజయవంతం కావడానికి దోహదపడుతుంది” అని అన్నాడు.
బాపయ్య 1954 లో ప్రముఖ దర్శకులు కె.బి. తిలక్ వద్ద సహాయకుడిగా చేరి ముద్దుబిడ్డ, ఎం.యల్.ఎ., అత్తా ఒక ఇంటి కోడలే సినిమాలకు పనిచేసారు. 1964 లో తాపీ చాణక్యల వద్ద సహాయ దర్శకునిగా రాముడు- బీముడు చిత్రానికి పనిచేసారు. తన పిన తండ్రి కె.యస్. ప్రకాశరావు దర్శకత్వం లో రూపొందిన ప్రేమనగర్ చిత్రానికి అసోసియట్ గా పనిచేశాడు. దర్శకత్వ మెళకువలు నేర్చుకుని 1970లో మొదటి సారి దర్శకత్వ భాద్యత వహించిన సినిమా విజయా & సురేష్ కంబైన్స్ బ్యానర్‌పై నిర్మించబడిన ద్రోహి. ఇది విజయం సాధించలేదు.
బాపయ్య దర్శకత్వంలో తెలుగులో ఘన విజయం సాధించిన సోగ్గాడు సినిమాను 1977లో దిల్ దార్ పేరుతో హిందీ భాషలో అయన దర్శకత్వంలోనే పునర్మించా రు. వీరి దర్శకత్వంలో1985 లో పాతాళ బైరవి తెలుగు సినిమాని హిందీలో తీసారు. తరువాత వీరు దాదాపు 40 సినిమాలకు దర్శకత్వం చేసి బాలిహుడ్ లో అగ్ర దర్శకునిగా పేరు పొందారు.
1975లో వీరు దర్శకత్వం వహించిన సోగ్గాడు చిత్రం వీరికి మంచి పేరు తెచ్చిపెట్టింది. పల్లెటూరు నేపథ్యంలో శోభన్ బాబు హీరోగా డి.రామానాయుడు నిర్మించిన ఈ సినిమా గొప్ప విజయం సాధించి అనేక రికార్డులను సొంతం చేసుకొంది. శోభన్ బాబును "సోగ్గాడు శోభన్ బాబు" అని ఈ సినిమా తరువాత పిలువ సాగారు.
బాపయ్య గారి చిన్నతనం లోనే తల్లిదండ్రులు మరణించారు, ఇతని అలానాపాలాన అంతా పిన తండ్రి అయిన ప్రముఖ దర్శకుడు కె.ఎస్.ప్రకాశరావు గారే చూసారు. వీరి ప్రాధమిక విద్య విజయవాడ, మద్రాసు లలో జరిగింది.
1975 లో విడుదలైన ఎదురు లేని మనిషి సినిమాలో ఎన్.టి. రామారావు ను కొత్తపంధాలో కె.బాపయ్య చూపారు. దుస్తులు, పాటలు, డాన్సులు మూడింటిలోనూ అప్పటికి ఎన్.టి.ఆర్ ఇమేజికి భిన్నంగా చిత్రంలో చూపబడ్డారు.
జాన్ విల్లియం స్ట్రుట్ అతని ప్రారంభ సంవత్సరాల్లో అనారోగ్యం, ఒడిదుడుకులతో బాధపడ్డారు.ఈయన 1861 లో కేంబ్రిడ్జ్ విశ్వవిద్యాలయంలో ట్రినిటి కళసాల యందు గణితం చదవక ముందు హర్రౌ పాఠశాల కు హాజరు అయ్యారు. 1865 లో అర్ట్స్ దెగ్రీ యందు, 1868 లో మాస్టర్ ఆర్ట్స్ యందు పట్టభద్రులు అయ్యారు. ఆ తరువాత
ఈయన ట్రినిటీ యొక్క ఫెల్లోషిప్ గా యెన్నికయ్యారు.ఈయనకు 1871 లో జేమ్స్ మైట్ల్యాండ్ బాల్ఫౌర్ యొక్క కుమార్తె ఎవెల్యన్ బల్ఫౌర్ తో వివాహం అయ్యేంతవరకు ఈ పోస్ట్ లో ఉన్నారు. ఈయనకు ముగ్గురు కుమారులు.1873 లో తండ్రి మరణాంతరం జాన్ స్ట్రుట్,2వ బెరన్ రెలే, ఈయన బెరన్ ఆఫ్ రెలేను వారసత్వంగా తీసుకున్నారు.
జాన్ విల్లియం స్ట్రుట్ 3వ బెరన్ రెలే ఆంగ్లేయ భౌతిక శాస్త్రవేత్త. ఈయన, విల్లియం రామ్సే తో కలిసి ఆర్గాన్ ను కనుగొన్నారు .అందుకు గాను వీరు 1904 లో భౌతిక శాస్త్రం నందు నోబెల్ బహుమతి ఆందుకున్నారు., ఈయన రెలే వికీర్ణం ఆనే దృగ్విషయాన్ని కనుగొన్నారు. ఈ దృగ్విషయం, ఆకాశం ఎందుకు నీలంగా ఉంటుందో వివరిస్తుంది. ఇప్పుడు రెలే తరంగాలుగా పిలవబడుతున్న ఉపరితల తరంగాల యొక్క ఉనికిని అంచనా వేసారు.
మార్స్, చంద్రుడి మీద క్రేటర్స్ అలాగే ఒక రేలై వేవ్ అని పిలుస్తారు. ఉపరితల తరంగ ఒక రకంగా ఆయన గౌరవార్ధం పెట్టబడింది.
రాజారావుగారు చిన్నవయస్సులోనే రంగస్థల ప్రవేశంచేశారు. తెనాలి సాలిపేటలోని నాటక సమాజంలో కృష్ణ తులాభారం నాటకంలో నళిని పాత్రను ధరించారు. జి. చినయోగానందం శిక్షణలో నారదపాత్రను నేర్చుకొని, ఆ పాత్రను పోషించి ప్రశంసలు పొందారు. కృష్ణలీలలు నాటకంలో ఆర్.కోటేశ్వరరావు నాయుడు యశోదగా నటిస్తే రాజారావు చిన్నకృష్ణుడు పాత్ర ధరించారు. ఆనాటకాన్ని చూసిన పులిపాటి సోదరులు తమ నాటకంలో రాజారావుచేత కృషుని పాత్రధారణ చేయించారు. ఆ నాటకంలో వేమూరి గగ్గయ్య , పులిపాటి వెంకటేశ్వర్లు , సూరిబాబుగారుు , తురగా పుండరీకాక్షయ్య , జి.శ్రీరాములుగారు, మాస్టర్ కళ్యాణి, శ్రీమతి రాజేశ్వరి మొదలగు నటించారు.
తెనాలి లో స్థిరనివాసం ఏర్పరుచుకొని జనతా ఆర్ట్ థియేటర్ లో సభ్యులుగా చేరి ఇదా ప్రపంచం, భయం, వీరకుంకుమ, జైజవాన్, భలేపెళ్ళి, ఉలిపికట్టె, పరివర్తన, తుఫాన్ మొదలగు నాటకాలలో పాల్గొన్నారు. వీరు ఇతర సమాజాలవారు ప్రదర్శించిన పెండింగ్ ఫైల్, నథింగ్ బట్ ట్రూత్, చీకటితెరలు, దేవుడూ నిద్రలే మొదలైన నాటికల్లో వివిధ పాత్రలు పోషించారు. భయం నాటకంలో వీరు ధరించిన అకౌంటెంట్ పాత్రపలువురి ప్రశంసలు పొందింది.
శ్రీ వింజరపు సూర్యప్రకాశరావు దర్శకత్వంలో తెలుగుతల్లి నాటకంలో "పెంటు" పాత్ర ధరించారు. కొంతకాలం భట్టిప్రోలులో ఉన్నారు. అక్కడి కళాకారులతో కలిసి సతీ సక్కుబాయి, తెలుగుతల్లి నాటకాలు ప్రదర్శించారు. భట్టిప్రోలులో ప్రజానాట్యమండలి శాఖను స్థాపించి వీరకుంకుమ, వాస్తవం, రాజకీయ గయోపాఖ్యానం వంటి నాటకాలు ప్రదర్శించారు. రేపల్లె తాలూకా కల్చరల్ అసోసియేషన్ ఆర్గనైజర్ గా పనిచేశారు.
మున్సిపల్ హైస్కూల్ నందు ఉపాధ్యాయులుగా ఉంటూ పిల్లలచే నృత్యాలు, కోలాటం, నాటకాలు, పాటలు ప్రదర్శింపచేశారు. బాలబాలికలచే ఆకాశవాణిలో ప్రోగామ్స్ ఇప్పించారు. వీరు కేవలం నటులే కాకుండా మంచి నాటకరచయితగా కూడా గుర్తింపు పొందారు. వీరు రచించిన శ్రీ తిరుపతమ్మ కథ, యజ్ఞపత్రుడు, శ్రీహరివిలాసం మొదలైన పౌరాణిక నాటకాలు ప్రదర్శనకు సిద్ధం చేస్తున్నారు.
కందుల రాజారావు ప్రముఖ రంగస్థల నటుడు. వ్యాఖ్యాతగా, గాయకునిగా, నటునిగా, దర్శకునిగా, రచయితగా, నిర్వాహకునిగా 60 సంవత్సరాలుగా నాటకరంగంలో పనిచేస్తున్నారు.
హైదరాబాద్ నిజాం పాలనలో హైదరాబాద్ రాష్ట్రం అనేక చిన్న సర్కార్‌లుగా విభజించబడింది. 1800ల ప్రారంభంలో వరంగల్ సర్కార్ గా మారింది. 1866లో సర్కార్లు రద్దు చేయబడి, విలీనమై జిల్లాలుగా ఏర్పడ్డాయి. వరంగల్, ఖుమ్మెట్టు, భోనఘీర్ సర్కార్‌లలో కొంతభాగం కలపడం ద్వారా వరంగల్ జిల్లా ఏర్పాటుచేయబడింది. భోనగీర్ సర్కార్ నుండి జనగామ ప్రాంతం వరంగల్‌కు మార్చబడింది. వరంగల్‌లోని కమల్‌పూర్ ప్రాంతం కరీంనగర్ జిల్లాకు మార్చబడింది. 1905లో ప్రిన్స్‌లీ స్టేట్ హైదరాబాదును
వరంగల్ డివిజన్ నాలుగు విభాగాలుగా విభజించారు. 1905లో జనగాం తాలూకా, కోడార్ ఉప తాలూకా ఏర్పడిన తరువాత జిల్లాలు విభజించబడ్డాయి. వరంగల్ జిల్లా నుండి నల్గొండ జిల్లాకు మార్చబడింది. 1905లో వరంగల్ జిల్లా వరంగల్, పాకాల, ఖమ్మం, యెల్లందు, మహబూబాబాద్, మధిర, పాల్వంచ తాలూకాలు, పాత పాల్వంచ సంస్థానంలోని కొంత ప్రాంతం, కొన్ని జాగీర్లతో ఏర్పడింది. ఇది హైదరాబాద్ రాష్ట్రంలోని అనేక జిల్లాల కంటే పెద్దదిగా ఉండేది.
పరిపాలనా నియంత్రణను సులభతరం చేయడానికి వరంగల్ జిల్లా విభజించబడింది. 1953, అక్టోబరు 1న ఖమ్మం జిల్లా ఏర్పడింది. ఖమ్మం, ఇల్లందు, మధిర, బూరుగున్‌పహాడ్, పాల్వంచ తాలూకాలను ఖమ్మం జిల్లాలో భాగం చేశారు. వరంగల్, ములుగు, మహబూబాబాద్, పాకాల వరంగల్ జిల్లాలో ఉండిపోయాయి. కానీ కరీంనగర్ నుండి పరకాల, నల్గొండ నుండి జనగాం వరంగల్ జిల్లాలో భాగంగా మారాయి. జిల్లాలో 6 తాలూకాలు, 2 రెవెన్యూ డివిజన్లు ఉండేవి, తరువాత 1979లో 15 తాలూకాలుగా పెరిగాయి. 1985లో ఎన్.టి. రామారావు మండల వ్యవస్థను ప్రవేశపెట్టినప్పుడు వరంగల్ జిల్లా 50 మండలాలుగా విభజించబడింది. కానీ వరంగల్ మండలం, హన్మకొండ మండలం నుండి వరంగల్ పట్టణ ప్రాంతాన్ని కలిగివుండగా ఇది మొత్తం 51 మండలాలకు పెరిగింది. వరంగల్ జిల్లాలో రెవెన్యూ డివిజన్లు 5 కి పెరిగాయి.
వరంగల్ జిల్లా, తెలంగాణలోని జిల్లాలలో ఒకటి. 2016 అక్టోబరు 11, న నూతనంగా అవతరించిన ఈ జిల్లాలో 2 రెవెన్యూ డివిజన్లు, 16 మండలాలు ఉన్నాయి. ఈ జిల్లా లోని అన్ని మండలాలు పూర్వపు వరంగల్ జిల్లాలోనివి. వరంగల్ జిల్లా చూట్టూ మహబూబాబాద్, జనగాం, హన్మకొండ, ములుగు, భూపాలపల్లి జిల్లాలు ఉన్నాయి. 2021, జూన్ నాటికి హన్మకొండ తాత్కాలికంగా రెండు జిల్లాల కేంద్రంగా ఉండగా, తరువాత వరంగల్ జిల్లా కొత్త ప్రధాన కార్యాలయంగా హన్మకొండ స్థానంలో ప్రతిపాదించబడింది. 2021, ఆగస్టులో వరంగల్ రూరల్ జిల్లా పేరును తిరిగి వరంగల్ జిల్లాగా మార్చారు.
పూర్వం వరంగల్ జిల్లాలో అనేక పురాతన చారిత్రిక ప్రదేశాలు ఉన్నాయి. వీటిని భారత పురావస్తు శాఖ అధికారులు కనుగొన్నారు. పాతరాతియుగం రాక్ ఆర్ట్ పెయింటింగ్స్ పాండవుల గుట్ట ఇక్కడ ఉంది. కాకతీయుల కాలంలో పద్మాక్షి గుట్ట మీద జైన దేవాలయం నిర్మించారు. ఇందులో పద్మావతి అమ్మవారు కొలువై ఉన్నారు. ఈ ఆలయంలో జైన తీర్థంకరులు, ఇతర జైన దేవతలు, దేవతల శిల్పాలు ఉన్నాయి. పద్మాక్షి ఆలయం పెద్ద రాతి శిఖరంపై నిర్మించబడింది.
తెలంగాణ ఏర్పడిన తరువాత 2016, అక్టోబరులో 33 కొత్త జిల్లాల ఏర్పాటులో భాగంగా పాత వరంగల్ జిల్లా వరంగల్ అర్బన్, వరంగల్ రూరల్, జనగాం, జయశంకర్, మహబూబాబాద్ అనే 5 కొత్త జిల్లాలుగా విడిపోయింది. అయితే, ప్రజల డిమాండ్ మేరకు 2021 ఆగస్టు 12న వరంగల్ రూరల్ జిల్లాను 13 మండలాలతో వరంగల్ జిల్లాగా, వరంగల్ అర్బన్ జిల్లాను 14 మండలాలతో హన్మకొండ జిల్లాగా పునర్వ్యవస్థీకరించబడ్డాయి.
వరంగల్, హన్మకొండ, వర్ధన్నపేట, పర్వతగిరి, హసన్‌పర్తి, సంగెం, గీసుగొండ, ఆత్మకూరు, పరకాల, దుగ్గొండి, నర్సంపేట, చెన్నారావుపేట, నెక్కొండ, ఖానాపురం, నల్లబెల్లి, శాయంపేట, ధర్మసాగర్, స్టేషన్‌ఘన్‌పూర్, జఫర్‌గఢ్, పాలకుర్తి, రాయపర్తి, రఘునాథపల్లి, నర్మెట, భీమదేవరపల్లి, ఎల్కతుర్తి, కమలాపురం, హుజూరాబాద్, జమ్మికుంట
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి ఉన్నాయి.బాలబడి, మాధ్యమిక పాఠశాల‌లు గజపతినగరంలో ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల గజపతినగరంలోను, ఇంజనీరింగ్ కళాశాల బొబ్బిలిలోనూ ఉన్నాయి. సమీప వైద్య కళాశాల, మేనేజిమెంటు కళాశాల నెల్లిమర్లలోను, పాలీటెక్నిక్ విజయనగరంలోనూ ఉన్నాయి.సమీప అనియత విద్యా కేంద్రం దత్తిరాజేరులోను, వృత్తి విద్యా శిక్షణ పాఠశాల, దివ్యాంగుల ప్రత్యేక పాఠశాల‌లు విజయనగరం లోనూ ఉన్నాయి.
పాచలవలసలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. పారామెడికల్ సిబ్బంది ఇద్దరు ఉన్నారు.ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. సినిమా హాలు గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
పాచలవలసలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. ప్రైవేటు బస్సు సౌకర్యం, ట్రాక్టరు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. రైల్వే స్టేషన్, ఆటో సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి, రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
ఈటీవీ, జెమిని, మాటీవీ, దూరదర్శన్ వంటి ఛానెళ్ల కోసం దక్షిణ భారత టీవీ కంటెంట్ ప్రొడక్షన్‌కు చేసిన కృషికి అతను పేరు తెచ్చుకున్నారు. అతను బాలాజీ టెలిఫిల్మ్‌స్ ‌తో కలిసి దక్షిణ భారత కంటెంట్ కోసం క్రియేటివ్ హెడ్‌గా 2 సంవత్సరాలు పనిచేశాడు. తెలుగు టివి కంటెంట్ / ప్రోగ్రామ్‌ల క్యూరేషన్, ఉత్పత్తికి సహాయం చేశాడు. తన చిత్రం మైనా , టీవీ సిరీస్ వసంత కోకిల , గృహప్రవేశం , ఈటీవీ మెగా సీరియల్ ప్రియాంక కోసం ఆంధ్రప్రదేశ్ ప్రభుత్వం నుండి నంది అవార్డులను గెలుచుకున్నాడు. దర్శకుడిగా అతని ఇటీవలి చలన చిత్ర ప్రాజెక్టు జ్ఞాపకం .
అతను 1979 లో రంగస్థల నటుడిగా / దర్శకుడిగా తన వృత్తిని ప్రారంభించాడు. తరువాత 1985 లో దక్షిణ భారత చలన చిత్రాలకు వెళ్ళాడు. కర్తవ్యం, మహర్షి, వారసుడోచ్చాడు వంటి చిత్రాల కోసం దక్షిణ భారత దర్శకులైన బాలూ మహేంద్ర, వంశీ, మోహనా గాంధీలకు సహాయం చేసాడు. 1985 నుండి 1990 వరకు. 1990 ల చివరలో అక్కినేని నాగార్జున, విజయశాంతి నటించిన తెలుగు చిత్రం జైత్రయాత్రతో చిత్ర దర్శకుడిగా అరంగేట్రం చేశాడు. దర్శకత్వం వహించినప్పటి నుండి అతను దక్షిణ భారత పరిశ్రమలో రచన, దర్శకత్వం, నిర్మాణం చేస్తూ తెలుగు చలన చిత్రాలలో నటించాడు.
ఉప్పలపాటి నారాయణ రావు భారతీయ సినీ దర్శకుడు, ఇండియన్ టివి - ఇండియన్ థియేటర్ డైరెక్టర్, స్క్రీన్ రైటర్, స్క్రిప్ట్ రైటర్, నటుడు, నిర్మాత. అతను ప్రధానంగా తెలుగు సినిమా, తెలుగు టివిలలో పనిచేసినందుకు గుర్తింపు పొందాడు. అతను ఫిల్మ్ అండ్ థియేటర్‌తో సహా వివిధ శైలులలో బహుళ చలనచిత్రాలు, టీవీ కార్యక్రమాలకు దర్శకత్వం వహించి, నిర్మించాడు. సృజనాత్మకత, స్క్రీన్ ప్లే, సాంకేతిక విలువలు, కథా రచనలలో పేరు పొందాడు. అతను హైదరాబాద్‌లోని ఇంట్రూప్ ప్రొడక్షన్స్ ఎల్ఎల్పి కు ఉపాధ్యక్షుడు.
సామాజిక స్పృహ నేపథ్యంలో ఆయన దర్శకత్వంలో వచ్చిన జైత్రయాత్ర కమర్షియల్ గా విజయం సాధించకపోయినా విమర్శకుల ప్రశంసలు అందుకున్నది.
ఈ పత్రిక ప్రారంభ ప్రకటనలో ఈ ట్రస్టు యొక్క లక్ష్యం ప్రజలలో శాంతిని పొంపొందించుటకు హింద్ స్వరాజ్ తో పాటుగా ప్రజలను చైతన్యవంతులను చేయుటకు ఉద్దేశించబడింది. ఈ ట్రస్టు స్వచ్ఛమైన పద్ధతిలో వ్యవసాయదారులము, కార్మికులకు విద్యావంతులను చేయుటకు రూపొంచించబడింది.
నవజీవన్ ట్రస్టు భారత దేశము లోని అహ్మదాబాద్ అధారిత ప్రచురణ సంస్థ. దీనిని 1929 లో మహాత్మా గాంధీ ప్రారంభించాడు. ఈ సంస్థ ఆంగ్లం, గుజరాతీ, హిందీ, యితర భాషలలో యిప్పటి వరకూ 800కి పైగా పుస్తకాలను ప్రచురించింది.
తిరునల్వేలి నుండి కోడై రోడ్డు రైల్వే స్టేషనుకు రైలుద్వారా చేరుకోవచ్చు. అక్కడి నుండి 80 కి.మీ. రోడ్డు దారిలో కొడైకెనాల్ చేరుకోవచ్చు. లేదా 18 కి.మీ. కాలి నడక దారిలోనైనా చేరుకోవచ్చు. పళని రైల్వే స్టేషను నుండి కొడైకెనాల్ 64 కి.మీ. మదురై నుండి 121 కి.మీ., కోయింబత్తూరు నుండి 135 కి, మీ. ఉంటుంది. తమిళనాడు లోని వివిధ ప్రాంతాల నుండి బస్సు సర్వీసులు కూడా ఉన్నాయి.
కొడైకెనాల్ సరస్సు, కొడైకెనాల్ పట్టణంలోని మానవ నిర్మితమైన, అతి ప్రసిద్ధమైన సరస్సు. తమిళనాడు రాష్ట్రంలోని దిండిగల్ జిల్లాలో ఉంది ఈ పట్టణం. ఈ సరస్సును 1863 లో అప్పటి మదురై కలెక్టర్ సర్ వెరే హెన్రీ లెవింగ్ నిర్మించాడు. ఈ పట్టణాన్ని కూడా బ్రిటీష్ అధికారులు, మిషనరీలు ఎక్కువగా అభివృద్ధి చేశారు. కొడైకెనాల్ హిల్ స్టేషన్‌లో ముఖ్యమైన పర్యాటక ప్రదేశం ఇదే.
ఈ సరస్సు నక్షత్రం ఆకారంలో, కొడైకెనాల్ పట్టణానికి నడిమధ్యన ఉంది. చుట్టూ పచ్చని పళని కొండలతో రమణీయంగా ఉంటుంది. సరస్సుకు ప్రధాన నీటి వనరు ఈ కొండలే.
ఇక్కడ ఒక బోట్ క్లబ్బు, పడవ విహార సేవలూ సందర్శకులకు అందుబాటులో ఉన్నాయి. వేసవిలో పడవ ప్రదర్శనలు, పూల ప్రదర్శనలూ ఇక్కడ సాధారణం.
ఇతడు చదువు ముగించిన తరువాత కొంతకాలం ఇండియన్ అగ్రికల్చరల్ రీసర్ ఇన్‌స్టిట్యూట్ లో పనిచేశాడు. ఆ తర్వాత ఇతడు ఒరిస్సా రాష్ట్రంలోని కటక్లో ఉన్న కేంద్ర వరి పరిశోధనా సంస్థలో రీసర్చ్ అసిస్టెంట్‌గా చేరాడు. రీసర్చ్ అసిస్టెంట్‌గా ఇతడు వరిధాన్యం వర్గీకరణపై పరిశోధించి పాట్నా విశ్వవిద్యాలయం నుండి 1943లో డాక్టరేట్ పట్టాసాధించాడు. వ్యవసాయ శాస్త్రంలో బీహారు, ఒరిస్సా రాష్ట్రాలనుండి ఇదే మొట్టమొదటి పి.హెచ్.డి కావడం విశేషం. వరిధాన్య శాస్త్రవేత్తగా ఇతడు అనేక రకాలైన వరివంగడాలను అభివృద్ధి చేశాడు. అవి ఒరిస్సా, కోస్తాంధ్ర, శ్రీలంక, కోన్ని ఆగ్నేయ ఆసియా దేశాలలో ముఖ్యమైన పంటలను పండిస్తున్నాయి. ఇతడు అభివృద్ధి చేసిన వరివంగడాలలో -1145, -141, -1242, 26 రకాలు ముఖ్యమైనవి.
వ్యవసాయ భూపునరుద్ధరణ, విత్తనాభివృద్ధి డైరెక్టర్ కార్యాలయంలో ఇతడు అసిస్టెంట్ డైరెక్టరు హోదాలో 1967లో అటవీ భూములను పునరుద్ధరించి రెండు భారీ వ్యవసాయ క్షేత్రాలను అభివృద్ధి చేశాడు. ఇవి ఒరిస్సా రాష్ట్రానికి అవసరమైన వరి విత్తనాలలో 50 శాతాన్ని ఉత్పత్తి చేస్తాయి. ఇతడు జపానికా, ఇండికా అనే సంకర వరి విత్తనాలను సృష్టించాడు. ఇతని నిర్విరామ కృషి ఫలితంగా ఇంకా అనేక సంకరజాతి వరివిత్తనాలను సృష్టించి ఒరిస్సా ప్రభుత్వం ద్వారా రైస్ ఇన్ ఒరిస్సా అనే మోనోగ్రాఫును ప్రచురించి అంతర్జాతీయ రైస్ కమిషన్‌కు సమర్పించాడు. రైతులకు 'రెండవ సాగు' అంటే తెలియని రోజులలో ఇతడు అనేక రకాలైన పంటలను రెండవ సాగు క్రింద ప్రవేశపెట్టి హీరాకుడ్ డ్యాం పరీవాహక ప్రాంతంలో రెండవ సాగు పంటను జనబాహుళ్యానికి తెచ్చాడు.